

**REPUBLIKA HRVATSKA**

**ZADARSKA ŽUPANIJA**

**OPĆINA**

**LIŠANE OSTROVIČKE**

**Općinsko vijeće**

KLASA:021-05/20-05/18

URBROJ:2198/29-20-1

Lišane Ostrovičke , 16. prosinca 2020. godine.

 Na temelju članka 14. Zakona o proračunu («Narodne novine» broj 87/08, 136/12 i 15/15) i članka 31. Statuta Općine Lišane Ostrovičke («Službeni glasnik Općine Lišane Ostrovičke» broj 1/13 , 2/13 ,1/18, 6/18 i 2/20) Općinsko vijeće Općine Lišane Ostrovičke na svojoj 20. sjednici održanoj 16. prosinca 2020. godine, donosi

**O D L U K U**

**o izvršavanju Proračuna općine Lišane Ostrovičke**

**za 2021. godinu**

**I OPĆE ODREDBE**

**Članak 1.**

 Ovom Odlukom se uređuje struktura proračuna Općine Lišane Ostrovičke za 2021. godinu, njegovo izvršavanje, promjene financiranja tijekom godine, prihodi i primici, rashodi i izdaci, upravljanje financijskom i nefinancijskom imovinom, ovlasti općinskog načelnika, te druga pitanja u izvršavanju Proračuna.

**Članak 2.**

Proračun se donosi i izvršava u skladu s načelima jedinstva i točnosti proračuna, uravnoteženosti i dobrog financijskog upravljanja.

**II STRUKTURA PRORAČUNA**

**Članak 3.**

 Proračun se sastoji od općeg i posebnog dijela.

 Opći dio Proračuna čini Račun prihoda i rashoda i Račun financiranja.

 Račun prihoda i rashoda sastoji se od prihoda od poreza, pomoći, prihoda od imovine, prihoda od pristojbi i naknada, ostalih prihoda i prihoda od prodaje nefinancijske imovine i Prihodima se financiraju rashodi utvrđeni za financiranje javnih potreba na razini Općine na temelju zakonskih i drugih propisa.

U računu financiranja iskazuju se primici od financijske imovine i zaduživanja te izdaci za financijsku imovinu i za otplatu kredita i zajmova, te preneseni višak/manjak prihoda i primitaka.

Posebni dio Proračuna sastoji se od plana rashoda i izdataka raspoređenih u programe koji se sastoje od aktivnosti i projekata. Rashodi i izdaci prikazani u posebnom dijelu proračuna prikazani su prema ekonomskoj, organizacijskoj, programskoj, funkcijskoj i lokacijskoj klasifikaciji, te prema izvoru financiranja.

Plan razvojnih programa prikazuje planirane rashode za investicije, kapitalne pomoći i kapitalne donacije. Rashodi u planu razvojnih programa razvrstani su po pojedinim programima, po godinama u kojima će se rashodi za programe teretiti, te po izvorima financiranja.

**III IZVRŠAVANJE PRORAČUNA**

**Članak 4.**

Proračunska sredstva mogu se koristiti samo za namjene koje su određene Proračunom i to do visine utvrđene u posebnom dijelu Proračuna.

**Članak 5.**

Nalogodavac i odgovorna osoba za izvršavanje Proračuna u cjelini je Općinski načelnik.

**Članak 6.**

Općinski načelnik može donijeti odluku o preraspodjeli sredstava najviše do 5% rashoda i izdataka na proračunskoj stavci koja se umanjuje .

O preraspodjeli sredstava Općinski načelnik izvještava Općinsko vijeće prilikom podnošenja polugodišnjeg i godišnjeg izvještaja o izvršenju Proračuna.

**IV PROMJENE FINANCIRANJA TIJEKOM GODINE**

**Članak 7.**

Ukoliko tijekom proračunske godine dođe do znatnijeg odstupanja o izvršenju Proračuna, Općinski načelnik predložiti će Općinskom vijeću izmjene i dopune Proračuna kojima se ponovno uravnotežuju prihodi i primici, odnosno rashodi i izdaci Proračuna.

**V PRIHODI**

**Članak 8.**

Prihodi Proračuna ubiru se i uplaćuju u Proračun u skladu sa Zakonom i drugim propisima neovisno o visini prihoda planiranih u Proračunu.

Općinski načelnik i Jedinstveni upravni odjel odgovorni su za prikupljanje proračunskih prihoda i za potpunu i pravodobnu naplatu prihoda na računu Proračuna u skladu sa zakonima i propisima donesenim na temelju zakona, te za izvršavanje svih rashoda sukladno namjenama i iznosima utvrđenim u Posebnom dijelu Proračuna.

**Članak 9.**

Pogrešno ili više uplaćeni prihodi u Proračun, vraćaju se uplatiteljima na teret tih prihoda.

Pogrešno ili više uplaćeni prihodi u proračun prethodnih godina, vraćaju se uplatiteljima na teret rashoda poslovanja tekuće godine .

**VI UPRAVLJANJE FINANCIJSKOM I NEFINANCIJSKOM IMOVINOM**

**Članak 10.**

Raspoloživim novčanim sredstvima na računu Proračuna upravlja Općinski načelnik.

**Članak 11.**

Općinski načelnik može otpisati ili djelomično otpisati dug ako bi troškovi postupka naplate potraživanja bili u nerazmjeru s visinom potraživanja odnosno zbog drugog opravdanog razloga, sukladno propisima i Proceduri otpisa potraživanja.

**VII ZADUŽIVANJE I DAVANJE JAMSTVA**

 **Članak 12.**

Općina Lišane Ostrovičke može se zadužiti i davati suglasnosti i jamstva za zaduživanje sukladno pozitivnim propisima.

Općina Lišane Ostrovičke može se dugoročno zadužiti samo za investiciju koja se financira iz proračuna, a koju potvrdi predstavničko tijelo uz prethodnu suglasnost Vlade.

Ugovor o dugoročnom zaduživanju sklapa načelnik na osnovi donesenog proračuna, uz prethodno mišljenje ministra financija i suglasnost Vlade.

Ukupna godišnja obveza po osnovi zaduživanja može iznositi najviše do 20 % ostvarenih prihoda u godini koja prethodi godini u kojoj se zadužuje, umanjenih za iznose primljenih domaćih i inozemnih pomoći i donacija, za prihode iz posebnih ugovora i po posebnim propisima, te za iznose domaćeg i inozemnog zajma.

U iznos ukupne godišnje obveze uključene su nepodmirene dospjele obveze iz prethodnih godina.

Općina Lišane Ostrovičke se može kratkoročno zadužiti do 200.000,00 kuna, najduže do 12 mjeseci isključivo za premošćivanje jaza nastalog zbog različite dinamike priljeva sredstava i dospijeća obveza.

Odluku o kratkoročnom zaduživanju donosi Općinski načelnik.

**Članak 13.**

Nekretninama u vlasništvu Općine Lišane Ostrovičke upravlja Općinski načelnik i Općinsko vijeće.

**VIII ISPLATA SREDSTAVA IZ PRORAČUNA**

**Članak 14.**

Svaki rashod i izdatak iz Proračuna mora se temeljiti na vjerodostojnoj knjigovodstvenoj ispravi kojom se dokazuje obveza plaćanja.

Nalog za isplatu sredstava iz Proračuna s oznakom pozicije i programa odobrava općinski načelnik svojim potpisom.

**Članak 15.**

Sredstva za rad političkih stranaka i nezavisnih listi zastupljenih u Općinskom vijeću i naknade troškova za rad članova Općinskog vijeća isplaćivati će se temeljem Odluke o financiranju političkih stranaka i nezavisnih članova Općinskog vijeća i Odluke o određivanju naknada vijećnicima i drugim osobama koje bira ili imenuje Općinsko vijeće.

**Članak 16.**

Instrumenti osiguranja plaćanja primljeni od pravnih osoba kao sredstvo osiguranja naplate potraživanja, jamstva dobavljača i izvođača radova i usluga za dobro i pravovremeno izvođenje radova i usluga, dostavljaju se u Jedinstveni upravni odjel radi evidentiranja u poslovnim knjigama.

**IX POLUGODIŠNJI I GODIŠNJI IZVJEŠTAJ O IZVRŠENJU PRORAČUNA**

**Članak 17.**

Jedinstveni upravni odjel polugodišnji izvještaj o izvršenju Proračuna dostavlja Općinskom načelniku do 5. rujna tekuće godine. Općinski načelnik podnosi Općinskom vijeću, na donošenje polugodišnji izvještaj o izvršenju Proračuna do 15. rujna tekuće godine.

Jedinstveni upravni odjel godišnji izvještaj o izvršenju proračuna dostavlja Općinskom načelniku do 01. svibnja tekuće godine za prethodnu godinu. Općinski načelnik podnosi Općinskom vijeću na donošenje godišnji izvještaj o izvršenju Proračuna do 1. lipnja tekuće godine za prethodnu godinu.

Općinski načelnik godišnji obračun Proračuna dostavlja Ministarstvu financija i Državnom uredu za reviziju u roku od 15 dana nakon što ga donese Općinsko vijeće.

**X NADZOR**

**Članak 18.**

Proračunski nadzor postupak je nadziranja zakonitosti, svrhovitosti i pravodobnosti korištenja proračunskih sredstava kojim se nalažu mjere za otklanjanje utvrđenih nezakonitosti i nepravilnosti. Obuhvaća nadzor računovodstvenih, financijskih i ostali poslovnih dokumenata. Proračunski nadzor obavlja Ministarstvo financija.

**XI PRIJELAZNE I ZAVRŠNE ODREDBE**

**Članak 19.**

Ova Odluka stupa na snagu danom objave u «Službenom glasniku Općine Lišane Ostrovičke» , a primjenjuje se od 1. siječnja 2021. godine

 **Predsjednik**

 **Zdravko Nimac, bacc.oec.**